PATVIRTINTA

Lazdijų mokyklos-darželio „Vyturėlis“

direktoriaus 2020 m. kovo 23 d.

įsakymu Nr. VYTV1-25

**LAZDIJŲ MOKYKLOS-DARŽELIO „VYTURĖLIS“ UGDYMO PROCESO ORGANIZAVIMO NUOTOLINIU BŪDU
TVARKOS APRAŠAS**

**I SKYRIUS**

**BENDROSIOS NUOSTATOS**

1. Lazdijų mokyklos-darželio „Vyturėlis“ ugdymo proceso organizavimo nuotoliniu būdu tvarkos aprašas (toliau – aprašas) yra skirtas padėti Lazdijų mokyklos-darželio „Vyturėlis“ (toliau – mokykla), įgyvendinančios ikimokyklinio, priešmokyklinio ir pradinio ugdymo programas, bendruomenėms pasirengti ugdymo proceso organizavimui nuotoliniu būdu, iki bus atnaujintas įprastas ugdymo procesas.
2. Esant koronaviruso grėsmei, nuotoliniu būdu mokykla gali ugdyti mokinius nepriklausomai nuo to, ar šis būdas yra įteisintas mokyklos nuostatuose/įstatuose, ar ne. Laikinai organizuojant ugdymą nuotoliniu būdu mokymo sutartys nekeičiamos.
3. Tvarkos aprašas sudarytas vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo“.

**II SKYRIUS**

**PASIRENGIMAS ORGANIZUOTI UGDYMO PROCESĄ
NUOTOLINIU BŪDU**

1. Lazdijų mokykla- darželis „Vyturėlis“ pasirengusi ugdymo procesą organizuoti nuotoliniu būdu:

4.1. įsivertino mokyklos pasirengimą dirbti nuotoliniu būdu: technologines galimybes, turimas skaitmenines priemones, mokytojų kompetenciją, mokinių amžių ir jų aplinkos socialinę ekonominę padėtį. Mokykla pasirinko nuotolinio mokymosi aplinką, kuri užtikrins ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku;

4.2. įvertino apklausos metu ar visi mokiniai gali turėti prieigą prie pasirinktos programinės ar skaitmeninės įrangos mokymuisi nuotoliniu būdu. Mokykla mokiniui, kurio šeima yra socialiai pažeidžiama ir neturi galimybės vaiko aprūpinti nuotoliniam mokymuisi reikalingomis priemonėmis, sudarys galimybę jam namuose naudotis mokyklos skirta įranga, kompiuteriu, planšetiniu kompiuteriu ir/ar nupirks mobiliojo ryšio kortelę su mobiliais duomenims;

4.3. paskirs skaitmeninių technologijų administratorių (IKT koordinatorių), kuris konsultuos mokytojus ir mokinius technologijų naudojimo klausimais;

4.4. paskelbs mokyklos interneto svetainėje kontaktinę informaciją, kur mokytojai ir mokiniai galės kreiptis į skaitmeninių technologijų administratorių dėl techninės pagalbos;

4.5. pedagoginiai pasitarimai mokykloje bus rengiami nuotoliniu būdu per TAMO, „Mūsų Darželis“, elektroninį paštą ir Facebook;

4.6. Mokykla užtikrins asmens duomenų apsaugą pagal reikalavimus.

1. Nuotolinio mokymo(si) organizavimas:
	1. Mokytojo darbo laikas reglamentuojamas pagal sudarytą darbo grafiką ir pamokų tvarkaraštį;
	2. Mokykla naudos šias nuotolinio mokymosi aplinkas, kurios užtikrins ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku:
		1. TAMO;
		2. „Mūsų darželis“;
		3. Elektroninis paštas;
		4. Mokyklos svetainė;
		5. Facebook;
		6. Kitos ryšio priemonės;
		7. Mokytojų pasirinktos nuotolinio mokymo(si) aplinkos (EDUKA KLASĖ, EMA elektroninė mokymosi aplinka,,HELLOSMART.COM, ZOOM ir kitos);
		8. Mokytojų, dirbančių pagal ikimokyklinio ir priešmokyklinio ugdymo programas pasirinktos nuotolinio mokymo(si) aplinkos („Mūsų darželis“ ,Facebook'’ elektroninis paštas ir kt.);
	3. Spec. ugdymosi poreikių vaikams bus naudojam:
		1. TAMO;
		2. „Mūsų darželis“;
		3. Elektroninis paštas;
		4. mokyklos svetainė;
		5. Facebook;
		6. Kitos ryšio priemonės;
	4. Mokytojų bendravimas su mokiniais ir jų tėvais (globėjais, rūpintojais) vyks TAMO, „Mūsų darželis“, skambučių, elektroninių laiškų, Facebook pagalba.

**III SKYRIUS**

**NUOTOLINIO MOKYMO VYKDYMAS**

1. Mokytojai ir mokiniai turi turėti galimybę prisijungti prie nuotolinio mokymosi aplinkos iš namų.
2. Mokymo medžiaga gali būti popierinė (pvz., mokinių turimi vadovėliai, pratybų sąsiuviniai), tačiau užduotys turėtų būti pateiktos skaitmeninėse aplinkose su nuorodomis, (pvz., „Padlet“, „Google“ dokumentai ir kt.).
3. Rekomenduojama organizuoti vaizdo konferencijas konsultacijoms teikti, pamokoms organizuoti ir kt., pakviesti mokytojus naudotis vaizdo paskaitų kambariais ir, vedant pamokas nuotoliniu būdu, įrašyti jas ir tokiu būdu pradėti kurti turinį jau dabar, papildant jį įvairiais skaitmeniniais ištekliais.
4. Mokytojai gali sukurti aplinką (pvz., uždara „Facebook“ grupė), kurioje visi būtų kviečiami dalintis patirtimi, kreiptis į IKT koordinatorius.
5. Rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams.

**IV SKYRIUS**

**REKOMENDUOJAMI NAUDOTI SKAITMENINIAI IŠTEKLIAI
IR KITA PAGALBA**

1. Organizuojant nuotolinį mokymą, mokykla įvertina jau taikomas informacines sistemas ir (ar) virtualias aplinkas.
2. Ugdymo programoms įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:
	1. **Emokykla** (<http://lom.emokykla.lt/public/> ) – skaitmeninių priemonių paieška;
	2. **Ugdymo sodas** (<https://sodas.ugdome.lt/mokymo-priemones> ) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;
	3. Nuorodos į kitą metodinę medžiaga nuotoliniam mokymui pagal dalykus bus nuolat atnaujinamos ir pateikiamos Nacionalinės švietimo agentūros interneto svetainėje (<https://www.nsa.smm.lt/nuotolinis>).
3. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu.

\_\_\_\_\_\_\_\_\_\_\_\_\_\_\_